Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20309

5. FEJEZET – JOGELLENES CSELEKMÉNYEKRE TETT VÁLASZLÉPÉSEK IRÁNYÍTÁSA 5.1 Megelőzés 5.1.1 Arra az esetre, amikor megalapozottan gyanítható, miszerint a légi-jármű jogellenes cselekmény tárgyává válhat, a szerződő állam köteles intézkedéseket tenni a légi-jármű őrzésére ha az még a földön tartózkodik, továbbá, ha a légijármű már elindult, intézkedni, hogy az ilyen légijármű érkezéséről az érintett államok repülőtér hatóságait és légiforgalmi szolgálatait a lehető leghamarabb értesítsék. 5.1.2 Arra az esetre, amikor megalapozott információ szerint a légi-jármű jogellenes cselekmény tárgyává válhat, a szerződő állam köteles a légi-járművet elrejtett fegyverek, robbanóeszközök, vagy egyéb veszélyes készülékek, cikkek, vagy anyagok iránt átvizsgáltatni. Az érintett üzemeltetőt az átkutatásról előzetesen értesíteni kell. 5.1.3 A szerződő állam köteles gondoskodni róla, hogy kialakított megoldások álljanak készen a repülőterein lévő a gyanús veszélyes eszközök, vagy egyéb lehetséges veszélyek kivizsgálására, illetve –ha szükséges- az eszközök, vagy a veszélyek biztonságosnak ítélésére és/vagy felszámolására. 5.1.4 A szerződő állam köteles gondoskodni róla, hogy vészhelyzeti tervek legyenek kidolgozva és az erőforrások rendelkezésre álljanak a polgári repülés jogellenes cselekményekkel szembeni védelmére. A vészhelyzeti terveket rendszeres időközönként próbának kell alávetni. 5.1.5 A szerződő állam köteles biztosítani, hogy felhatalmazott és megfelelően képzett személyzet bevetésre készen álljon rendelkezésre a polgári repülést szolgáló repülőterein, hogy a polgári repüléssel szembeni gyanított, vagy tényleges jogellenes cselekmények kezelésében segítséget nyújtson. 5.2 Válaszlépések 5.2.1 A szerződő állam megfelelő intézkedéseket köteles tenni a jogellenes cselekmény tárgyát képező és az állam felségterületén földön tartózkodó légi-jármű utasainak, illetve a személyzeti tagjainak biztonsága érdekében mindaddig, amíg azok útjukat folytathatják. 5.2.2 A jogellenes cselekmény tárgyát képező légi-jármű számára légiforgalmi szolgáltatás nyújtásáért felelős szerződő állam az illető légi-jármű repüléséről köteles minden vonatkozó információt összegyűjteni és azt az információt az érintett légiforgalmi szolgálati egységekért felelős összes többi állam részére oly módon továbbítani, beleértve az ismert, vagy feltételezett leszállóhely államát is, hogy időbeli és megfelelő védelmi intézkedések legyenek tehetők a légijármű útvonalán és ismert, valószínű, vagy feltételezett célállomásán. 5.2.3 A szerződő állam a jogellenesen hatalomba kerített légi-jármű számára köteles a körülmények által szükségessé váló minden segítséget biztosítani, beleértve a navigációs berendezések, a légiforgalmi irányítói szolgáltatás biztosítását és a leszállás engedélyezését. 2007/70/II. szám 5.2.4 A szerződő állam, az általa praktikusnak talált intézkedéseket köteles megtenni annak biztosítására, hogy a jogellenesen hatalomba kerített és az illető állam felségterületén leszállt légijárművet a földön tartsa, kivéve, ha annak tovább indulását az emberi élet védelmezésének mindenek előtt álló feladata teszi szükségessé. Mindazonáltal ezen intézkedéseknek tekintetbe kell venniük a tovább repülésben rejlő súlyos veszélyt. Az államnak be kell látnia továbbá a párbeszéd fontosságát –ahol erre lehetőség van- a légi-jármű üzemeltetőjének állama és azon állam között, amelyben a légi-jármű leszállt, illetve a feltételezett, vagy kinyilvánított cél-állam értesítésének fontosságát azon állam által, amelyben a légi-jármű leszállt. 5.2.5 Az a szerződő állam, amelynek területén egy jogellenes cselekmény tárgyát képező légijármű leszállt, erről a leggyorsabb eszközökkel köteles tájékoztatni a légi-járművet lajstromozó államot és az üzemeltető államát, továbbá hasonló módon a lehető leggyorsabb eszközökkel meg kell adni minden szükséges információt:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes